Babelscape/SREDFM huggingface dataset:
Π.Α.Σ. Κιθαιρώνας Καπαρελλίου

Ο Ποδοσφαιρικός Αθλητικός Σύλλογος Κιθαιρώνας Καπαρελλίου, συνήθως αναφέρεται ως Π.Α.Σ. Κιθαιρώνας Καπαρελλίου ή απλά Κιθαιρώνας Καπαρελλίου, είναι ερασιτεχνικός ποδοσφαιρικός σύλλογος με έδρα το Καπαρέλλι της Βοιωτίας και αγωνίζεται στην Α' Κατηγορία Ε.Π.Σ. Βοιωτίας, ένα από τα πρωταθλήματα της 4ης σε τάξη κατηγορίας στο σύστημα ποδοσφαιρικών πρωταθλημάτων της Ελλάδας. 

Ο σύλλογος ιδρύθηκε το 1968, έχει έδρα το Δημοτικό Γήπεδο Καπαρελλίου χωρητικότητας 232 θέσεων και επίσημα χρώματα το κόκκινο και το μαύρο.

Οι διακρίσεις του Κιθαιρώνα Καπαρελλίου περιλαμβάνουν την κατάκτηση της Α΄ Κατηγορίας Ε.Π.Σ. Βοιωτίας την περίοδο 2018–19 , τριών κυπέλλων της Ε.Π.Σ. Βοιωτίας και την τριετή συνεχής παρουσία στη Δ΄ Εθνική από την περίοδο 2002 έως 2005, η οποία θεωρείται η πιο επιτυχημένη περίοδος στην ιστορία του συλλόγου. Ο Κιθαιρώνας είχε την πρώτη μεγάλη επιτυχία του το 1989, όταν κέρδισε το κύπελλο της ένωσης.

|}
Αγία Γοργονία

Η Αγία Γοργονία (απεβίωσε περ. 375) είναι αγία της ορθόδοξης και της καθολικής εκκλησίας από τη Μικρά Ασία. Ήταν αδελφή του αγίου Γρηγορίου του Θεολόγου.
Νικόλαος Θων

Ο Νικόλαος Θων σε φωτογραφία της διοργανωτικής επιτροπής των [[Θερινοί Ολυμπιακοί Αγώνες 1906|Ολυμπιακών αγώνων του 1906]]: [[Μιλτιάδης Νεγρεπόντης]], [[Αλέξανδρος Μερκάτης]], [[Σπυρίδων Στάης]], [[Σπυρίδων Λάμπρος]], [[Γεώργιος Στρέιτ]], [[Κωνσταντίνος Α΄ της Ελλάδας|Διάδοχος Κωνσταντίνος]], [[Πέτρος Καλλιγάς]], [[Παύλος Σκουζές]], [[Μ. Στελλάκης]], Νικόλαος Θων, [[Κωνσταντίνος Μηλιώτης Κομνηνός]].Ο Νικόλαος Θων (1850 - 1906) ήταν Έλληνας αυλικός και επιχειρηματίας.
Σταύρος Λυγερός

Ο Σταύρος Λυγερός (1953) είναι Έλληνας δημοσιογράφος και συγγραφέας.
Φρίντριχ Χάγιεκ

Ο Φρίντριχ Χάγιεκ (γερμανικά: "Friedrich August Hayek", , 8 Μαΐου 1899 – 23 Μαρτίου 1992) ήταν Αυστριακός οικονομολόγος, πανεπιστημιακός και φιλόσοφος, γνωστός για την υπεράσπιση του κλασικού φιλελευθερισμού.

Γεννήθηκε στη Βιέννη, στην τότε Αυστροουγγαρία, ως "Φρίντριχ Άουγκουστ φον Χάγιεκ" και κατόπιν πήρε τη βρετανική υπηκοότητα. Το 1974, ο Χάγιεκ μοιράστηκε το βραβείο Νόμπελ Οικονομικών Επιστημών με τον πολιτικό του αντίπαλο, Σουηδό Γκούναρ Μιρντάλ ("Gunnar Myrdal") για την «πρωτοπόρα εργασία του στη θεωρία του χρήματος και των οικονομικών διακυμάνσεων και τη διεισδυτική του ανάλυση της αλληλεξάρτησης οικονομικών, κοινωνικών και θεσμικών φαινομένων».

Ο Χάγιεκ θεωρείται ένας από τους σημαντικότερους οικονομολόγους και πολιτικούς στοχαστές του 20ού αιώνα. Μαζί με τον μέντορά του Λούντβιχ φον Μίζες, συνέβαλε σημαντικά στη λεγόμενη Αυστριακή Σχολή Οικονομικής Σκέψης. Η ερμηνευτική του Χάγιεκ σχετικά με το πώς η αλλαγή των τιμών παρέχει πληροφορίες που επιτρέπουν στα άτομα να συντονίζουν τα σχέδιά τους, θεωρείται ευρέως ως μια σημαντική σύλληψη της οικονομικής επιστήμης. Επίσης συνέβαλε στους τομείς της συστημικής σκέψης, της νομικής επιστήμης, της νευροεπιστήμης και στην ιστορία των ιδεών.

Yπηρέτησε στον Α’ Παγκόσμιο Πόλεμο και παραδέχτηκε αργότερα ότι η εμπειρία του από τον πόλεμο και η επιθυμία του να βοηθήσει να αποφευχθούν λάθη που οδήγησαν στον πόλεμο (βλ. παρακάτω) καθόρισαν τη μετέπειτα καριέρα του. Έζησε στην Αυστρία, τη Μεγάλη Βρετανία, τις Η.Π.Α. και τη Γερμανία, και έγινε Βρετανός υπήκοος το 1938. Πέρασε το μεγαλύτερο μέρος της ακαδημαϊκής του ζωής στο London School of Economics (LSE), στο Πανεπιστήμιο του Σικάγου και στο Πανεπιστήμιο του Φράιμπουργκ.

Το 1984 διορίστηκε μέλος του Τάγματος Τιμής από τη Βασίλισσα Ελισάβετ Β΄, μετά από πρόταση της πρωθυπουργού Μάργκαρετ Θάτσερ για τις «υπηρεσίες του στη μελέτη των οικονομικών». Επίσης έλαβε τη διάκριση του προεδρικού μεταλλίου ελευθερίας των ΗΠΑ το 1991 από τον πρόεδρο Τζωρτζ Μπους. Το 2011, το άρθρο του «Η χρήση της γνώσης στην κοινωνία», ("The Use of Knowledge in Society") επιλέχθηκε ως ένα από τα 20 καλύτερα άρθρα που έχουν δημοσιευθεί στο επιστημονικό περιοδικό "American Economic Review" τα πρώτα 100 χρόνια κυκλοφορίας του.
Εθνικό Στάδιο Βασίλ Λέφσκι

Το Εθνικό Στάδιο Βασίλ Λέφσκι (Βουλγάρικα:Национален стадион „Васил Левски“), το οποίο έχει πάρει την ονομασία του από τον Βούλγαρο εθνικό ήρωα Βασίλ Λέφσκι, είναι ένα από τις μεγαλύτερες αθλητικές εγκαταστάσεις στην χώρα και ταυτόχρονα το δεύτερο μεγαλύτερο γήπεδο. Το γήπεδο έχει χωρητικότητα 43,230 θέσεων και βρίσκεται στο κέντρο της πόλης της Σόφια, στην περιοχή του παλαιότερου και πιο γνωστού πάρκου της πόλης, του Μπορισόβατα Γκράντινα.

Το γήπεδο διαθέτει αθλητικές εγκαταστάσεις για τζούντο, ρυθμική γυμναστική, μπάσκετ, μποξ, αερόμπικ, ξιφασκία και πινγκ-πονγκ, καθώς και έναν κλειστό χώρο φυσικής άσκησης, δύο χώρους συνεδρίων και τρία εστιατόρια.
Γκόττφριντ Μίντσενμπεργκ

Ο Γκόττφριντ Μίντσενμπεργκ (γερμ. "Gottfried Münzenberg", γενν. 1940) είναι Γερμανός φυσικός με σημαντική συνεισφορά στην παραγωγή ισοτόπων των φυσικών στοιχείων μπόριο (Bh Z=107), χάσιο (Hs Z=108), μαϊτνέριο (Mt Z=109), νταρμστάντιο (Ds Z=110), ρεντγκένιο (Rg Z=111) και κοπερνίκιο (Cn Z=112).
Κίτσα Δαμασιώτου

Η Κίτσα Χαρισιάδου-Δαμασιώτου ήταν Ελληνίδα ηθοποιός, μεσόφωνος της Εθνικής Λυρικής Σκηνής. Ήταν σύζυγος του επίσης ηθοποιού Γιώργου Δαμασιώτη. Γεννήθηκε το 1915 και πέθανε το 2000 στον Βόλο. 

Η Κίτσα Δαμασιώτου υπήρξε ένα από τα βασικά στελέχη της Εθνικής Λυρικής Σκηνής στην οποία και αναδείχθηκε ως μεσόφωνος στην οπερέτα όπου και διακρίθηκε ιδιαίτερα. Πραγματοποίησε πολλές επιτυχείς εμφανίσεις τόσο στην Ελλάδα όσο και σε πολλές σκηνές του εξωτερικού.
Αλεξάνδρεια στον Καύκασο

H Αλεξάνδρεια στον Καύκασο ή Αλεξάνδρεια η του Καυκάσου ή Αλεξάνδρεια η εν Παροπαμισσάδαις ή Αλεξάνδρεια η εν Παροπαμισάδες, είναι μία εκ των πόλεων με το όνομα "«Αλεξάνδρεια του Καυκάσου»" και ήταν ελληνιστική πόλη που ίδρυσε ο Μέγας Αλέξανδρος και μία από τις πολλές που έφεραν το όνομα "«Αλεξάνδρεια»" ή "«Αλασάντρα»".
Πρόκειται για τη σύγχρονη πόλη Μπαγκράμ ή Μπεγκράμ με την οποία σήμερα πλέον σχεδόν ταυτίζεται και πολύ κοντά στην πόλη Καρικάρ ή Χαρικάρ , που βρίσκονται στα βόρεια της πρωτεύουσας Καμπούλ στο Αφγανιστάν. Η πόλη μετά την ελληνιστική περίοδο απέκτησε την μεσαιωνική ονομασία Καπίσα. 

Η πόλη αυτή δεν θα πρέπει να συγχέεται με την άλλη Αλεξάνδρεια, που ονομαζόταν Αλεξάνδρεια υπό τον Καύκασο, που σήμερα είναι γνωστή ως Καμπούλ και είναι η πρωτεύουσα του Αφγανιστάν.
Ρωξάνδρα Στούρτζα

Η Ρωξάνδρα Στούρτζα (1786–1844) ήταν συγγραφέας και φιλάνθρωπος και φιλελληνίδα.
Σάδερν Φούτμπολ Λιγκ

Η Σάδερν Φούτμπολ Λιγκ (αγγλικά: "Southern Football League") είναι μία ένωση η οποία αφορά ποδοσφαιρικά σωματεία ημι-επαγγελματικά και ερασιτεχνικά από τη νοτιοδυτική και νοτιοκεντρική Αγγλία, τα Μίντλαντς (Κεντρική Αγγλία) και τη Δυτική Ουαλία. Μαζί με την Ίσθμιαν Λιγκ (Λίγκα του Ισθμού, που αφορά τη νοτιανατολική Αγγλία και τμήμα της περιοχής του Λονδίνου) και τη Νόρδερν Πρέμιερ Λιγκ (Βόρεια Πρώτη Λίγκα) αποτελούν τα επίπεδα 6 και 7 του συστήματος ποδοσφαιρικών πρωταθλημάτων Αγγλίας. Η μορφή της Σάδερν Λιγκ άλλαξε αρκετές φορές από την αρχική ίδρυσή της το 1894, ενώ σήμερα αποτελείται από 68 ομάδες χωρισμένες σε τρεις κατηγορίες. Η Σάδερν Λιγκ τη στιγμή της ίδρυσής της, ήταν η κορυφαία κατηγορία του αγγλικού ποδοσφαίρου του Νότου (τότε το αγγλικό ποδόσφαιρο ήταν χωρισμένο σε Βορρά και Νότο).
Τζούνο

Το Τζούνο (αγγλικά: "Juneau") είναι η πρωτεύουσα της αμερικανικής πολιτείας Αλάσκα και ενοποιημένη πόλη-κομητεία. Σύμφωνα με την απογραφή του 2010, το Τζούνο είχε 31.275 κατοίκους. Η ενοποιημένη πόλη-κομητεία έχει έκταση 8.430,4 χλμ², δηλαδή έχει σχεδόν το ίδιο μέγεθος με την Κρήτη, και είναι μεγαλύτερη από τις πολιτείες Ντελαγουέρ και Ρόουντ Άιλαντ. Η πόλη είναι κτισμένη στο επίπεδο της θάλασσας, σε μια έκταση γης η οποία περιβάλλεται από απότομα βουνά ύψους 1.100-1.200 μέτρων. Τα βουνά αυτά έχουν συνολικά 30 παγετώνες που αποτελούν το πεδίο πάγων του Τζούνο. Απέναντι από το Τζούνο είναι η νήσος Ντάγκλας. Η πόλη πήρε το όνομά της από τον χρυσοθήρα Τζο Τζούνο.
Ανρί Ζιφάρ

thumb|right|Το πηδαλιουχούμενο αερόστατο του Ζιφάρ, κατασκευασμένο από τον Ζιφάρ το 1852
thumb|right|A- Ατμός από λέβητα, B- Βαλβίδα βελόνης, C- Λαβή της βαλβίδας βελόνης, D- Συνδυασμός ατμού και νερού, E- Τροφοδοσία νερού , F- Κώνος συνδυασμού, G- Στόμιο παροχής και κώνος, H- θάλαμος παροχής και σωλήνας, K- Βαλβίδα ελέγχου

Ο Ανρί Ζιφάρ ("Henri Giffard", 8 Φεβρουαρίου 1825 - 15 Απριλίου 1882) ήταν Γάλλος μηχανικός. Το 1852, εφηύρε τον εγχυτήρα ατμού και το τροφοδοτούμενο αερόπλοιο.
Τερνάτε

H Τερνάτε (ινδονησιακά: "Ternate") είναι νησί στις βόρειες Μολούκες, στην ανατολική Ινδονησία. Είναι έδρα του Σουλτανάτου της Τερνάτε, ένα από τα ισχυρότερα Σουλτανάτα της Ινδονησίας που έφτασε στην ακμή του το 16ο αιώνα. Η Τερνάτε βρίσκεται δυτικά του μεγαλύτερου νησιού Χαλμαχέρα και αποτελεί την κορυφή του ηφαιστειακού κώνου του ενεργού ηφαιστείου Γκαμαλάμα. Το Γκαμαλάμα αποτελείται από τρεις κώνους, με το νοτιότερο να είναι ο πιο ενεργός και ο ψηλότερος με ύψος 1.715 μέτρα.

Η Τερνάτε, όπως και το γειτονικό Τιντόρε, είναι ένας ηφαιστειακός κώνος που υψώνεται απότομα μέσα στη θάλασσα. Στο παρελθόν τα δύο νησιά ήταν έδρα ισχυρών Σουλτανάτων, τα οποία είχαν μεταξύ τους ιδιαίτερα μεγάλη αντιπαλότητα. Τα νησιά κάποτε ήταν οι μεγαλύτεροι παραγωγοί γαρίφαλου, γεγονός που έκανε τους σουλτάνους από τους πλουσιότερους και ισχυρότερους στην Ινδονησία. Την προαποικιακή περίοδο, η Τερνάτε ήταν μεγαλύτερη δύναμη στις Μολούκες. Η Τερνάτε Σίτι είναι σήμερα η μεγαλύτερη πόλη στην επαρχία Βόρειες Μολούκες και πρώην πρωτεύουσα της, αφού η πρωτεύουσα σκοπεύεται να μεταφερθεί στο Σοφίφι στην Χαλμαχέρα.

Στη Τερνάτε υπάρχουν 50 οικισμοί, οι περισσότεροι είναι παραθαλάσσιοι και λίγοι βρίσκονται στο βουνό, αλλά πάνω από 90% του συνολικού πληθυσμού του νησιού, περίπου 160.000 άτομα, ζει στη Τερνάτε Σίτι. Ένας ασφαλτωμένος δρόμος συνδέει όλα τα χωριά μεταξύ τους. Στο νησί βρίσκεται ένα μικρό αεροδρόμιο.
Μπέζοβετς

thumb|right|285px|Το Μπέζοβετς
Το Μπέζοβετς (Bezovec) είναι λόφος, τοποθεσία και χιονοδρομικό κέντρο της δυτικής Σλοβακίας. Η λέξη «Μπέζοβετς» στη σλοβακική γλώσσα σημαίνει «χωρίς πρόβατα», «Απρόβατος» (πρβλ. το βουνό Προβατάς στη Χίο).

Η κορυφή του λόφου βρίσκεται σε υψόμετρο 742,8 μέτρων πάνω από την επιφάνεια της θάλασσας, ενώ το χιονοδρομικό κέντρο κείται 1 περίπου χιλιόμετρο νότια-νοτιοδυτικά της κορυφής και άλλο τόσο δυτικά-βορειοδυτικά του χωριού Νόβα Λεχότα. Το υψόμετρο του χιονοδρομικού κέντρου δεν υπερβαίνει τα 650 μέτρα περίπου, αλλά δέχεται αρκετό ύψος χιονιού ώστε να λειτουργεί επί δύο ή τρεις μήνες κάθε χρόνο. Κοντινότερη πόλη είναι το Πιεστάνυ, σε απόσταση 20 χιλιομέτρων.

Κατά τη θερινή περίοδο (αρχές Ιουνίου) λαβαίνει χώρα στις εγκαταστάσεις του κέντρου ετήσια ανεπίσημη συνάντηση επαγγελματιών και ερασιτεχνών αστρονόμων της Σλοβακίας που ειδικεύονται στους απλανείς αστέρες.

* Ο αστεροειδής 1963 Μπέζοβετς (1963 Bezovec), που ανακαλύφθηκε το 1975, πήρε το όνομά του από την τοποθεσία αυτή.
Δανιήλ Παπαδόπουλος

Ο Δανιήλ Παπαδόπουλος (γεννημένος το 1963 στη Θεσσαλονίκη) είναι παλαίμαχος Έλληνας ποδοσφαιριστής, που αγωνίστηκε κατά καιρούς, σε διαφορετικές θέσεις του γηπέδου. Σε ολόκληρη την καριέρα του αγωνίστηκε στον Ηρακλή, φτάνοντας τις 419 συμμετοχές, επίδοση που τον κατατάσσει ανάμεσα στους κορυφαίους σε συμμετοχές στην Α΄ Εθνική.
Γιώργος Σκαρτάδος

Ο Γιώργος Σκαρτάδος (Ρόδος, 7 Απριλίου 1960) είναι Έλληνας παλαίμαχος διεθνής ποδοσφαιριστής, που αγωνίστηκε κατά καιρούς, σε διαφορετικές θέσεις στο χώρο της άμυνας και του κέντρου. Έχει συνδέσει την καριέρα του περισσότερο με τον ΠΑΟΚ στον οποίο αγωνίστηκε επί μία δεκαετία. Κατά τη διάρκεια της παρουσίας του στην Α΄ Εθνική συμμετείχε σε 478 αγώνες και σημείωσε 108 τέρματα, επιδόσεις που τον κατατάσσουν ανάμεσα στους κορυφαίους της πρώτης κατηγορίας σε συμμετοχές και τέρματα, διαχρονικά.
Κώστας Νικολαΐδης

Ο Κώστας Νικολαΐδης (γεννημένος στις 10 Σεπτεμβρίου 1944) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως επιθετικός. Κατά τη διάρκεια της παρουσίας του στην Α΄ Εθνική σημείωσε 100 γκολ, επίδοση που τον κατατάσσει ανάμεσα στους κορυφαίους σκόρερ της Α΄ Εθνικής, διαχρονικά.
Πρώτη Σερβική Εξέγερση

Η Πρώτη Σερβική Εξέγερση (Први српски устанак, "Πρβι σρπσκι ούστανακ", Μπιριντσί Σιρπ Αγιακλαμασί) ήταν μια εξέγερση των Σέρβων στο Σαντζάκι του Σμεντέρεβο κατά της Οθωμανικής Αυτοκρατορίας από τις 14 Φεβρουαρίου 1804 έως τις 7 Οκτωβρίου 1813. Αρχικά μια τοπική εξέγερση εναντίον αποστατών γενίτσαρων που είχαν καταλάβει την εξουσία με ένα πραξικόπημα, εξελίχθηκε σε επανάσταση (Σερβική Επανάσταση) μετά από περισσότερο από τρεις αιώνες Οθωμανικής κυριαρχίας και βραχύβιες Αυστριακές κατοχές.

Οι "νταχίγε" (διοικητές των γενίτσαρων) δολοφόνησαν τον Οθωμανό Βεζίρη το 1801 και κατέλαβαν το σαντζάκι, κυβερνώντας το ανεξάρτητα από το Σουλτάνο. Ακολούθησε τυραννία : οι γενίτσαροι κατάργησαν τα δικαιώματα που είχε προγενέστερα παραχωρήσει στους Σέρβους ο Σουλτάνος, αύξησαν τους φόρους και, μεταξύ άλλων, επέβαλαν καταναγκαστική εργασία. Το 1804 οι γενίτσαροι φοβήθηκαν ότι ο Σουλτάνος ​​θα χρησιμοποιούσε τους Σέρβους εναντίον τους, έτσι δολοφόνησαν πολλούς Σέρβους προύχοντες. Εξοργισμένη μια συνέλευση εξέλεξε τον Καραγιώργη ως ηγέτη της εξέγερσης και ο στρατός των ανταρτών επικράτησε γρήγορα και κατέλαβε πόλεις σε όλο το σαντζάκι, πολεμώντας στην πράξη για λογαριασμό του Σουλτάνου. Ο Σουλτάνος όμως, φοβούμενος τη δύναμή τους, διέταξε όλα τα πασαλίκια της περιοχής να τους συντρίψουν. Οι Σέρβοι βάδισαν εναντίον των Οθωμανών και, μετά από μεγάλες νίκες το 1805-06, ίδρυσαν κυβέρνηση και κοινοβούλιο, που επέστρεψαν τη γη στο λαό, κατάργησαν την καταναγκαστική εργασία και μείωσαν τους φόρους.

Οι στρατιωτικές επιτυχίες συνεχίστηκε επί χρόνια. Ωστόσο, υπήρξε διαφωνία μεταξύ του Καραγιώργη και άλλων ηγετών - ο Καραγιώργης ήθελε την απόλυτη εξουσία, ενώ οι προύχοντες, μερικοί από τους οποίους έκαναν κατάχρηση των προνομίων τους για προσωπικό όφελος, ήθελαν να την περιορίσουν. Μετά τον τερματισμό του Ρωσοτουρκικού Πολέμου και την παύση της ρωσικής υποστήριξης, η Οθωμανική Αυτοκρατορία εκμεταλλεύτηκε αυτές τις συνθήκες και επανέκτησε τη Σερβία το 1813.

Αν και η εξέγερση συνετρίβη, επαναλήφθηκε σύντομα με τη Δεύτερη Σερβική Εξέγερση το 1815, που ήταν επιτυχής και οδήγησε στη δημιουργία της Ηγεμονίας της Σερβίας, καθώς απέκτησε ημιανεξαρτησία από την Οθωμανική Αυτοκρατορία το 1817 (τυπικά το 1829).
Βαγγέλης Κουσουλάκης

Ο Βαγγέλης Κουσουλάκης (γένν. 16 Απριλίου 1954, Θεσσαλονίκη) είναι Έλληνας διεθνής παλαίμαχος ποδοσφαιριστής που αγωνιζόταν στο χώρο του κέντρου. Κατατάσσεται μεταξύ των κορυφαίων σε αριθμό συμμετοχών στην Α΄ Εθνική κατηγορία, έχοντας συμπληρώσει 412 για τους Ηρακλή Θεσσαλονίκης, Ολυμπιακό Πειραιώς και Απόλλωνα Θεσσαλονίκης κατά τη 17ετή πορεία του στην ανώτατη βαθμίδα του ελληνικού πρωταθλήματος.
Αρχίδαμος Ε΄

Ο Αρχίδαμος Ε΄ ήταν βασιλιάς της Σπάρτης (228 - 227 π.Χ.), ο 27ος της δυναστείας των Ευρυποντιδών.
Λεωνίδας Β΄

Ο Λεωνίδας Β' ("γιος του λιονταριού", "ως λέων"), ήταν Αγιάδης βασιλιάς της Σπάρτης από το 254 μέχρι το 235 π.Χ. Ανατράφηκε στην Περσική Αυλή, και σύμφωνα με τον «Βίον του Άγιδος Δ΄» του Πλούταρχου, νυμφεύτηκε Περσίδα. Σύμφωνα με άλλες πηγές, αυτή η μη Σπαρτιάτιδα σύζυγος ανήκε στην πραγματικότητα στους Σελευκίδες, πιθανώς κόρη του Σέλευκου Α΄ Νικάτορα από την Περσίδα σύζυγό του Απάμα. Επομένως δεν ήταν εντελώς Περσίδα, αλλά μισή Μακεδόνισσα και μισή Περσίδα. Ο περσικής επιρροής τρόπος ζωής του, η μη Σπαρτιάτιδα (ξένη) σύζυγός του και τα μικτής καταγωγής παιδιά του θα γίνουν όλα θέματα από τον έφορο Λύσανδρο, τον συμβασιλέα Άγιδα Δ΄ και τους υποστηρικτές τους.

Ο Λεωνίδας Β΄ αντέκρουσε τις επιχειρούμενες μεταρρυθμίσεις του συμβασιλέα του Άγιδος Δ΄ των Ευρυποντιδών. Ο έφορος Λύσανδρος, ισχυρίστηκε ότι είχε δει ένα σημάδι από τους θεούς εναντίον του Λεωνίδα Β', και έτσι έφυγε για να αποφύγει τη δίκη του. Εν τη απουσία του, ο Λεωνίδας Β΄ καθαιρέθηκε από το θρόνο και αντικαταστάθηκε από τον γαμπρό του, Κλεόμβροτο Β΄.
Ευρυπών

Ο Ευρυπών, ή αλλιώς Ευρυτίων, γιος του Σόου, γιού του Προκλή, ήταν έτσι ο 2ος απόγονος του Προκλή στη Σπάρτη και έδωσε το όνομα των Ευρυποντιδών στο ένα από τα δύο βασιλικά γένη της Σπάρτης.

Ο Πλούταρχος μιλά για το ότι είχε χαλαρώσει τη βασιλική εξουσία και ότι έπαιξε το δημαγωγό· και ο Πολύαινος αναφέρει έναν πόλεμο με τους Αρκάδες της Μαντίνειας υπό τις διαταγές του.
 
Τον διαδέχθηκε ο γιος του Πρύτανις, που ήταν πατέρας του Πολυδέκτη.
Ελεύθερη Γαλλία

Την ονομασία Ελεύθερη Γαλλία έφερε το αντιστασιακό κίνημα που δημιούργησε ο Γάλλος στρατηγός Ντε Γκωλ το 1940 κατά τον Β' Π.Π., απορρίπτοντας την εκεχειρία - ανακωχή που είχε συνομολογήσει ο Φ. Πεταίν, θέτοντας ως στόχο την απελευθέρωση της Γαλλίας από τους Γερμανούς κατακτητές και τους εγκάθετους αυτών. Συγκεκριμένα στις 18 Ιουνίου του 1940 με ραδιοφωνικό του μήνυμα που μεταδόθηκε από το BBC του Λονδίνου, όπου είχε καταφύγει κάλεσε τους Γάλλους σε εθνική αντίσταση.

Οι Γάλλοι παρά την ιστορική εκείνη έκκληση δεν ανταποκρίθηκαν αμέσως, εκτός πολύ ελαχίστων έναντι του συνολικού πληθυσμού, μόλις περίπου 3.000, άρχισαν όμως να συσπειρώνονται από το 1943 και μετά όταν πλέον φάνηκαν οι πρώτες ελπίδες νίκης των Άγγλων, δημιουργώντας σιγά - σιγά μεγάλες ένοπλες αντιστασιακές μονάδες κατά ξηρά, θάλασσα και αέρα, κυρίως όμως από εκείνες των αποικιών, όπως η λεγεώνα των Ξένων.

Τον Σεπτέμβριο του 1940 μετατράπηκε σε εξόριστη κυβέρνηση και απέκτησε κρατική υπόσταση, όταν οι γαλλικές αποικίες της κεντρικής Αφρικής συντάχθηκαν με την Ελεύθερη Γαλλία.

Τον Νοέμβριο του 1942, οι Βρετανοί κατέλαβαν την Μαδαγασκάρη και την Συρία από τις δυνάμεις του Άξονα και τις παρέδωσαν στην διοίκηση της Ελεύθερης Γαλλίας. Την ίδια περίοδο, μετά την επιτυχή έκβαση της Επιχείρησης Πυρσός, ολόκληρες οι αποικίες της Γαλλίας στην Αφρική απελευθερώθηκαν και παραδόθηκαν στον Ντε Γκωλ.

Σημαία του κινήματος ήταν η γαλλική σημαία όπου στη μεσαία (κάθετη) λωρίδα φερόταν ο ερυθρός, ή χρυσός, σταυρός της Λορένης, ως ενάντιο σύμβολο προς τη σβάστικα, που φέρεται να επιλέχθηκε από τον ίδιο τον ηγέτη του κινήματος. Το σύμβολο του κινήματος ήταν επίσης ο ερυθρός σταυρός της Λορένης.

Το δε καθοδηγητικό κέντρο της Μαχόμενης Γαλλίας βρισκόταν αρχικά στο Λονδίνο, όπου κατέφτασε ο Ντε Γκωλ μετά την πτώση της Γαλλίας. Τον Σεπτέμβριο του 1940 μετά την μετατροπή του κινήματος σε κράτος, καθοδηγητικό και διοικητικό κέντρο ορίστηκε η Μπραζαβίλ στο Γαλλικό Κονγκό, αλλά παρέμεινε γενικώς στο Λονδίνο, ενώ, μετά την Επιχείρηση Πυρσός, τον Νοέμβριο του 1942 μεταφέρθηκε επίσημα στο Αλγέρι.

Οι δυνάμεις της Ελεύθερης Γαλλίας, καλούμενες ελεύθερες, συμμετείχαν στα θέατρα των επιχειρήσεων στη Β. Αφρική, μαζί με τις αγγλικές και ελληνικές δυνάμεις της Μέσης Ανατολής, στην εκστρατεία κατά της Ιταλίας, στην απόβαση της Νορμανδίας καθώς και στην απελευθέρωση της Γαλλίας.
Κωνσταντίνος Χατζηπαπαβασίλης

O Κωνσταντίνος Χατζηπαπαβασίλης γεννήθηκε στο χωριό Μπούφι (σημερινός Ακρίτας), στην περιοχή της Φλώρινας, κατά τη διάρκεια της Οθωμανικής κατοχής της νότιας Βαλκανικής.

Κατά τη διάρκεια του Μακεδονικού Αγώνα (1904-1908), ο Χατζηπαπαβασίλης εντάχθηκε στο ένοπλο σώμα του καπετάνιου Βάρδα.
Ιερά Μονή Παναγίας Θεοτόκου Πυθίου

right|350px|thumb|Ιερός Ναός Παναγίας Θεοτόκου Πυθίου
Η Ιερά Μονή Παναγίας Θεοτόκου Πυθίου γνωστή ως "ναός της Παναγίας" είναι ένας ιερός ναός στα νοτιοανατολικά του χωριού Πυθίου. Ο ναός σύμφωνα με την κτητορική επιγραφή, που βρίσκεται εσωτερικά του υπερθύρου της δυτικής θύρας του καθολικού, χρονολογείται το 1638. Σύμφωνα με πληροφορίες ο ναός της Παναγίας, τα παλαιότερα χρόνια, ήταν μοναστήρι, ενώ σήμερα χρησιμοποιείται ως κοιμητηριακός.

Ο ναός είναι λιθόκτιστος, αρχιτεκτονικού ρυθμού τρίκλιτης βασιλικής με δίρριχτη στέγη. Χωρίζεται σε ευρύχωρο νάρθηκα και στο εσωτερικό του κυρίως ναού, ενώ τα κλίτη χωρίζονται με βραχείς και στερεούς κίονες. Ο αγιογραφικός διάκοσμος του ναού και το παλαιό ξυλόγλυπτο τέμπλο χρονολογούνται με την ανοικοδόμηση του ναού. Οι τοιχογραφίες του ναού είναι πλούσιες σε θεματολογία από την παλαιά και την καινή διαθήκη, παραστάσεις αγίων και μαρτύρια.

Ιδιαίτερο χαρακτηριστικό του ναού αποτελεί το κυλινδροειδές καμπαναριό. Πρόκειται για το μοναδικό κυκλικό κωδωνοστάσιο στο θεσσαλικό χώρο, καθώς η μοναστηριακή αρχιτεκτονική χρησιμοποιούσε πάντα το μοναστηριακό τετράγωνο. Στο ναό της Παναγίας, στα αριστερά της εισόδου, σώζεται καμαροσκέπαστη κρύπτη. Είναι κτισμένη με πωρόλιθο, διαστάσεων 9μ. x 2μ. x 5,20μ., στηρίζεται σε δύο πέτρινα τόξα και αερίζεται από τέσσερις αεραγωγούς. Η κρύπτη χρησίμευε για την απόκρυψη προσώπων και πραγμάτων. Όταν το μοναστήρι ήταν στην ακμή του, πάνω από την κρύπτη έφερε κτίσματα δωματίων και άλλων βοηθητικών χώρων, τα οποία με την πάροδο του χρόνου καταστράφηκαν.
Porsche 991

Porsche 991 είναι η εσωτερική κωδική ονομασία για την έβδομη γενιά της Porsche 911. Αντικατέστησε την Porsche 997 και μπήκε στην παραγωγή τον Σεπτέμβριο του 2011, ενώ βασίστηκε σε μια εντελώς νέα πλατφόρμα από την προκάτοχό της. Η παραγωγή της 991 έληξε στις 20 Δεκεμβρίου 2019 και συνολικά κατασκευάστηκαν 233.540 αντίτυπα, αν και το μοντέλο είχε αντικατασταθεί από την Porsche 992 (η όγδοη γενιά της 911) ήδη από τον Νοέμβριο του 2018.
Γη του Ισραήλ

thumb|250px|right|Διάφορες ερμηνείες της Βιβλικής αφήγησης της έκτασης της Αυτοκρατορίας του Δαβίδ
Γη του Ισραήλ (εβραϊκά: אֶרֶץ יִשְׂרָאֵל, "Ereṣ Yiśrāēl") είναι ένα όνομα για το έδαφος περίπου που αντιστοιχεί στην περιοχή που καλύπτεται από το Νότιο Λεβάντες (επίσης γνωστό ως Χαναάν [από τους αρχικούς κατοίκους της γης, σύμφωνα με την Αγία Γραφή], Παλαιστίνη [όπως ονομάστηκε η Ρωμαϊκή επαρχία Ιουδαία μετά την λήξη της εξέγερσης Μπαρ Κοχβά], η Γη της Επαγγελίας [από τη βιβλική υπόσχεση της γης στον Αβραάμ και τον εγγονό του Ιακώβ (που ονομάζεται Ισραήλ) και τους γιους του στο διηνεκές], ή απλά Άγιοι Τόποι [από την θρησκευτική σημασία του στην εβραϊκή, χριστιανική και ισλαμική θρησκεία]).

Η θρησκευτική πίστη ότι η περιοχή είναι κληρονομιά του Εβραϊκού λαού από το Θεό βασίζεται στην Τορά, ειδικά τα βιβλία της Γένεσης και Εξόδου, καθώς και στους Προφήτες. Σύμφωνα με το βιβλίο της Γένεσης, η γη που υποσχέθηκε ο Θεός στους απογόνους του Αβραάμ μέσω του γιου του, Ισαάκ και στους Ισραηλίτες, τους απογόνους του Ιακώβ, εγγονού του Αβραάμ. Από μια κυριολεκτική ανάγνωση του κειμένου προκύπτει ότι η υπόσχεση της γης είναι (ή ήταν σε ένα χρόνο), ένα από τα βιβλικά συμβόλαια ανάμεσα στον Θεό και τους Ισραηλίτες.
Αντρέας Κελλάριους

Ο Αντρέας Κελλάριους ("Andreas Cellarius", 1596 - 1665) ήταν Γερμανός αστρονόμος. Γνωστότερό του έργο είναι ο αστρονομικός χάρτης Harmonia Macrocosmica που τυπώθηκε στο Άμστερνταμ το 1660 από τον Γιοχάννες Γιασσόνιους.
Harmonia Macrocosmica

Το Harmonia Macrocosmica είναι αστρονομικός χάρτης του Αντρέας Κελλάριους που τυπώθηκε το 1660.
Porsche 928

Η Porsche 928 ήταν ένα πολυτελές σπορ αυτοκίνητο τύπου grand tourer, με σαλόνι 2+2, που παρήχθη από τη γερμανική αυτοκινητοβιομηχανία Porsche, μεταξύ του 1977 και του 1995. Το μοντέλο κέρδισε τον τίτλο του Αυτοκινήτου της Χρονιάς για το 1978 και μάλιστα ήταν η πρώτη και μοναδική φορά που αυτοκίνητο της Porsche κέρδισε το βραβείο. Είναι, επίσης, και η μοναδική φορά που ένα σπορ αυτοκίνητο, γενικά, έφτασε στην κατάκτηση ενός τέτοιου βραβείου.

Αρχικά, η 928 είχε σχεδιαστεί με πιθανή προοπτική να αντικαταστήσει σε βάθος χρόνου την μυθική Porsche 911 και συνδύαζε τις επιδόσεις και την οδική συμπεριφορά ενός σπορ αυτοκινήτου με την ποιότητα κατασκευής, την άνεση και τον εξοπλισμό ενός σεντάν πολυτελείας. Μάλιστα είχε τότε θεωρηθεί από τα ανώτατα στελέχη της Porsche ότι θα είχε μεγαλύτερη επιτυχία από την 911, αλλά τελικώς η ζήτηση για την 911 διατηρήθηκε σε υψηλά επίπεδα και, ως αποτέλεσμα, τα δύο μοντέλα συνυπήρξαν.

Μέχρι σήμερα, η 928 είναι ένα από τα έξι μόλις μοντέλα στην ιστορία της Porsche με τον κινητήρα μπροστά, ενώ επίσης είναι το μοναδικό κουπέ με κινητήρα V8 μπροστά και υπήρξε το πρώτο, χρονολογικά, μαζικής παραγωγής μοντέλο της Porsche με κινητήρα V8 αντί για 6-κύλινδρο. Για την ιστορία, η Porsche εισήγαγε εκ νέου κινητήρες V8 τον Δεκέμβριο του 2002, με την εισαγωγή του SUV Porsche Cayenne πρώτης γενιάς.
ΛΜ Σατορού

Η Λα Μπερισόν ντε Σατορού (πιο γνωστή ως ΛΜ Σατορού ή απλώς Σατορού) είναι μια γαλλική ποδοσφαιρική ομάδα με έδρα το Σατορού. Η ποδοσφαιρική ομάδα ανήκει σε ένα αθλητικό σύλλογο, ο οποίος περιλαμβάνει και άλλα τμήματα, τα οποία δραστηριοποιούνται σε άλλα αθλήματα, και του οποίου το έτος ίδρυσης είναι το 1883. Η ομάδα αυτό τον καιρό αγωνίζεται στην Λιγκ 2, την δεύτερη κατηγορία του γαλλικού ποδοσφαίρου, έχοντας τερματίσει 14η την σεζόν 2011-12. Η ομάδα έχει αγωνιστεί μονάχα μία σεζόν στην Λιγκ 1: την σεζόν 1997–98.

Το 2004, η Σατορού έφτασε ως τον τελικό του Κυπέλλου Γαλλίας. Η ομάδα ηττήθηκε εκεί με σκορ 1–0 από την Παρί Σεν Ζερμέν, αλλά κατάφερε πάραυτα να εξασφαλίσει την πρόκριση για το Κύπελλο ΟΥΕΦΑ της επόμενης περιόδου, καθώς η Παρί Σεν Ζερμέν είχε τερματίσει στην δεύτερη θέση της Λιγκ 1 εκείνης της σεζόν. Η Σατορού τελικά αποκλείστηκε στον πρώτο γύρο της διοργάνωσης από την βελγική Κλαμπ Μπρυζ.

Η Σατορού δίνει τους εντός έδρας αγώνες της στο, χωρητικότητας 17,173 θέσεων, Σταντ Γκαστόν Πετί ενόπιον κοινού που αγγίζει τις 6,000–7,000 κατά μέσον όρο. Οι οπαδοί των φιλοξενούμενων συνήθως οδηγούνται στην κερκίδα Credit Agricole. Η εμφάνιση της ομάδας είναι κόκκινη και μπλε με μια κάθετη ριγέ φανέλα και μπλε σορτσάκι. Πρόεδρος της ομάδας είναι ο Μισέλ Ντενιζό, θέση την οποία προς το παρρόν κατέχει ο Πατρίκ Λε Σεγιέκ, ενώ προπονητής της είναι ο Ντιντιέ Τολό. Χορηγός αθλητικού υλικού της Σατορού είναι η Nike.
Φάμπιο Κοεντράο

Ο Φάμπιο Κοεντράο ("Fábio Alexandre da Silva Coentrão", 11 Μαρτίου 1988) είναι Πορτογάλος ποδοσφαιριστής που αγωνίζεται για την Ρίο Άβε ΦΚ στην Πορτογαλία και την Εθνική Πορτογαλίας. Αγωνίζεται κυρίως ως αριστερό μπακ αλλά και ως αριστερός ή κεντρικός μέσος. Γνωστή η μεγάλη του αγάπη για τον παναθηναϊκό, που από μικρό παιδί επιθυμεί να αγωνιστεί.
Μίμης Γκιουλέκας

Ο Μίμης Γκιουλέκας (1945-2010) ήταν Έλληνας δημοφιλής τραγουδιστής.

Γεννήθηκε στον Παλαμά και απεβίωσε στις 10 Ιουλίου 2010 στην Καρδίτσα.
Franks Wild Years

Το Franks Wild Years είναι μουσικό έργο του Τομ Γουέιτς του 1987. Οι στίχοι είναι του ίδιου, σε συνεργασία με την σύζυγό του. Παρουσιάστηκε στο θέατρο Briar St. Theatre στο Σικάγο στις 22 Ιουνίου 1986 από την Steppenwolf Theatre Company.
Πλατεία Βάθης

Η Πλατεία Βάθης (επίσημο όνομα Πλατεία Ανεξαρτησίας) είναι πλατεία στο κέντρο της Αθήνας η οποία βρίσκεται κοντά στην Πλατεία Ομονοίας, γύρω από την οποία έχει αναπτυχθεί η ομώνυμη συνοικία. Στην πλατεία αυτή συγκλίνουν οι οδοί Αριστοτέλους, Χαλκοκονδύλη, Μάρνη, Μαιζώνος, Λιοσίων, Μενάνδρου, Καματερού και Καρόλου Ι΄. Πήρε το όνομα Πλατεία Βάθης από τα άλλοτε λιμνάζοντα νερά του χείμαρρου Κυκλοβόρου, στο ύψος της σημερινής οδού Μάρνη, επειδή στο σημείο εκείνο το έδαφος κάπως βάθαινε. Γράφει ο Κώστας Μπίρης στο «"Αι Τοπωνυμίαι της πόλεως και των περιχώρων των Αθηνών"»: «Βάθεια και μεταγενέστερα Βάθη: Παλαιά τοπωνυμία προκύψασα από το χαμήλωμα του εδάφους προς την κοίτη του Κυκλοβόρου εις το σημείο όπου εγίνετο η διάβασις του δρόμου του Μενιδιού. Μετά το πέρασμα του ρέματος ο δρόμος εχωρίζετο εις δύο κλάδους κατευθυνόμενους προς το Μενίδι και προς τα Λιόσια"» (πρόκειται για τις σημερινές οδούς Αχαρνών και Λιοσίων που ξεκινούν από την πλατεία Βάθης).
Μαγιόν

thumb|250px|Το Μαγιόν το 2006
Το Μαγιόν ("Mayon") είναι ενεργό ηφαίστειο στην επαρχία Αλμπάι στο νοτιοανατολικά τμήμα του νησιού Λουζόν, στις Φιλιππίνες. Είναι διάσημο ως «Τέλειος Κώνος» εξαιτίας του συμμετρικού κωνικού σχήματός του. Αποτελεί το βόρειο όριο της πόλης Λεγκάσπι. Το ηφαίστειο έχει ύψος 2.462 μέτρα και είναι προστατεύμενο εθνικό πάρκο και προστατευμένο τοπίο και αποτελεί το Εθνικό Πάρκο Ηφαιστείου Μαγιόν, το οποίο δημιουργήθηκε το 2000. Το όνομα Μαγιόν προέρχεται από την τοπική ονομασία του βουνού, όπου αναφέρεται ως Μπουλκάνγκ Μαγκαγιόν (Bulkang Magayon), που σημαίνει στη γλώσσα μπικόλ «Όμορφο Βουνό». Συγκεκριμένα η λέξη μαγκαγιόν σημαίνει όμορφο. Το ηφαίστειο είναι ένα από κύρια αξιοθέατα της χώρας και η ανάβασή του γίνεται επιτρέπεται μέχρι το ύψος το 1.800, ενώ πάνω από τα δύο χιλιόμετρα υπάρχει κίνδυνος δηλητηρίασης από θειούχα αέρια.

Το Μαγιόν αναυψώνεται απότομα από τις επίπεδες εκτάσεις του Αλμπάι. Οι πλαγιές του Μαγιόν γίνονται όλο και πιο απότομες όσο μεγαλώνει το υψόμετρο και έχουν κλίση 30-45 μοίρες. Στην κορυφή του ηφαιστείου υπάρχει ένας μικρός κρατήρας. Το ηφαίστειο θεωρείται το πιο ενεργό των Φιλιππίνων, καθώς έχει εκραγεί 48 φορές από το 1616, όταν παρατηρήθηκε η πρώτη έκρηξή του. Η πιο θάνασιμη έκρηξή του έλαβε χώρα το 1814, όταν υπολογίζεται ότι από την έκρηξη έχασαν την ζωή τους περισσότεροι από 1.200 άτομα, ενώ η πιο πρόσφατη θανάσιμη τις 7 Μαΐου 2013, με 5 νεκρούς. Η προηγούμενη θανάσιμη έκρηξη είχε λάβει χώρα το Φεβρουάριο του 1993, με 77 νεκρούς. Η τελευταία έκρηξη του ηφαιστείου καταγράφηκε το 2010. Τις 7 Μαΐου 2013, μια μικρή φρεατική έκρηξη, η οποία διήρκησε λίγο περισσότερο από ένα λεπτό, προκάλεσε το θάνατο τεσσάρων ορειβατών με τον οδηγό τους και τον τραυματισμό άλλων εφτά από ηφαιστειακές βόμβες. Η στάχτη έφτασε σε ύψος 600 μέτρων πάνω από το ηφαίστειο. Τις 16 Σεπτεμβρίου 2014 δόθηκε εντολή να απομακρυνθούν από τις εστίες τους 12.000 άνθρωποι που κατοικούσαν εντός ακτίνας 6-8 χιλιομέτρων από το ηφαίστειο εξαιτίας της αυξανόμενης δραστηριότητάς του.

Η εκρηκτική δραστηριότητα του ηφαιστείου ποικίλει από στρομπολικού μέχρι πλινιακού τύπου και οι ροές λάβας και οι πυροκλαστικές ροές είναι συχνές. Το ηφαίστειο παρακολουθείται από την PHIVOLCS.
Πλάβνικ

Το Πλάβνικ (κροατικά: "Plavnik") είναι νησί της Κροατίας στην Αδριατική Θάλασσα. Έχει έκταση 8,6 τετρ. χλμ. και είναι ακατοίκητο σύμφωνα με την απογραφή του 2001.
Σιβελούτς

To Σιβελούτς (ρωσικά: Шивелуч) είναι το βορειότερο ενεργό ηφαίστειο στην Καμτσάτκα, στην ανατολική Ρωσία. Είναι ένας απομονωμένος ορεινός όγκος και ένα από τα μεγαλύτερα και πιο ενεργά ηφαίστεια της Καμτσάτκας. Είναι το ηφαίστειο που έχει παράγει τις περισσότερες ισχυρές εκρήξεις (VEI 4+) από οποιοδήποτε άλλο στο Ολόκαινο, σχεδόν διπλάσιες από το επόμενο στην κατάταξη.

Το Σιβελούτς άρχισε να σχηματίζεται πριν 60 με 70 χιλιάδες χρόνια και έχει παράγει τουλάχιστον 60 ισχυρές εκρήξεις στο Ολόκαινο. Σε αυτή την περίοδο η πιο έντονη ηφαιστειακή δραστηριότητα, που περιελάμβανε μεγάλου και μεσαίου μεγέθους εκρήξεις, έλαβε χώρα περίπου το 6.500-6.400 π.Χ., 2.250-2.000 π.Χ. και 50-650 μ.Χ. Αυτές οι χρονικές περίοδοι συμπίπτουν με αυξημένη δραστηριότητα και σε άλλα ηφαίστεια της Καμτσάκας. Από τότε ισχυρές εκρήξεις λαμβάνουν χώρα κάθε 50 με 400 χρόνια. Καταστροφικές εκρήξεις έλαβαν χώρα το 1854 και 1956, όταν μεγάλο μέρος του ηφαιστειακού δόμου του Σιβελούτς κατέρρευσε, δημιουργώντας μεγάλες κατολισθήσεις. Η πιο πρόσφατη έκρηξη του Σιβελούτς ξεκίνησε το 1999 και συνεχίζεται μέχρι σήμερα.

Το ηφαίστειο αποτελείται από τρία στοιχεία, το στρωματοηφαίστειο "Παλιό Σιβελούτς" (Старый Шивелуч), το οποίο είναι η ψηλότερη κορυφή του Σιβελούτς με ύψος 3.283 μέτρα, μια αρχαία καλντέρα και το "Νεαρό Σιβελούτς" (Молодой Шивелуч), το οποίο έχει ύψος περίπου 2.800 μέτρα. Το στρωματοηφαίστειο αποτελείται από εναλλασόμενα στρώματα στερεοποιημένης σπονδού, λάβας και ηφαιστειακών πετρωμάτων.
Ντάνι Άλβες

Ο Ντανιέλ Άλβες (" Daniel Alves da Silva", γενν. στις 6 Μαΐου 1983), γνωστός και ως Ντάνι Άλβες, είναι Βραζιλιάνος ποδοσφαιριστής που αγωνίζεται στη Σάο Πάολο και στην Εθνική Βραζιλίας ως δεξιός αμυντικός. Θεωρείται ένας από τους καλύτερους αμυντικούς των τελευταίων ετών. Είναι ο ποδοσφαιριστής με τους περισσότερους επίσημους τίτλους στην καριέρα του με 41 (μέχρι Ιούνιο 2021).
Μάουν

Το Μάουν, (κροατικά: "Maun") είναι νησί της Κροατίας στην Αδριατική Θάλασσα. Έχει έκταση 8,5 τ.χλμ. και είναι ακατοίκητο σύμφωνα με την απογραφή του 2001.
Απόστολος Σαχίνης

Ο Απόστολος Σαχίνης (1918-1997) ήταν κριτικός της λογοτεχνίας.
Ζλάριν

Το Ζλάριν, (κροατικά: "Zlarin") είναι νησί της Κροατίας στην Αδριατική Θάλασσα. Έχει έκταση 8 τ.χλμ. και 276 κατοίκους σύμφωνα με την απογραφή του 2001. Πρωτεύουσα του νησιού είναι το Ζλάριν.
Ανθισμένες Μανόλιες

Ανθισμένες Μανόλιες (αγγλικά: "Steel Magnolias") είναι ο τίτλος αμερικανικής δραματικής κωμωδίας, παραγωγής 1989. Τη σκηνοθεσία ανέλαβε ο Χέρμπερτ Ρος και το σενάριο έγραψε ο Ρόμπερτ Χάρλινγκ και είναι βασισμένο στο ομότιτλο θεατρικό του έργο. Πρωταγωνιστούν οι Σάλι Φιλντ, Ντόλι Πάρτον, Σίρλεϊ ΜακΛέιν, Ντάριλ Χάνα, Ολυμπία Δουκάκη και Τζούλια Ρόμπερτς. Έξι πολύ διαφορετικές γυναίκες μεταξύ τους συναντιούνται καθημερινά σε ένα κομμωτήριο. Η Τρούβι, η ιδιοκτήτρια, ο γάμος της οποίας περνάει κρίση, η Ουίζερ η οποία έχει μια σχέση αγάπης και μίσους με την Κλερ, η μυστηριώδης Ανέλ, η οικογενειάρχισσα Εμ'Λιν και η διαβητική της κόρη Σέλμπι. Ο τίτλος της ταινίας σημαίνει ότι οι πρωταγωνίστριες της ταινίες είναι εύθραστες σαν τις μανόλιες αλλά σκληρές σαν ατσάλι.

Η ταινία κυκλοφόρησε στους κινηματογράφους στις 15 Νοεμβρίου 1989. Έλαβε θετικά σχόλια από τους κριτικούς ενώ έγινε και μεγάλη εισπρακτική επιτυχία με συνολικές εισπράξεις 95,9 εκατομμύρια δολάρια παγκοσμίως. Η Τζούλια Ρόμπερτς έλαβε υποψηφιότητα για Όσκαρ Β' Γυναικείου Ρόλου και βραβεύτηκε με Χρυσή Σφαίρα για την ερμηνεία της.
Κώστας Βαξεβάνης

Ο Κώστας Βαξεβάνης (1966) είναι Έλληνας δημοσιογράφος, εκδότης και συγγραφέας.
Λίμνη Κρέιτερ

Η λίμνη Κρέιτερ (αγγλικά: "Crater Lake", λίμνη κρατήρας) είναι μία λίμνη - καλντέρα στη νοτιοκεντρική περιοχή του Όρεγκον. Είναι το κύριο χαρακτηριστικό του Εθνικού Πάρκου Κράτερ Λέικ και είναι διάσημη για το βαθύ μπλε χρώμα και τα καθαρά νερά της. Η λίμνη αποτελεί εν μέρει μια καλντέρα βάθους 655 μέτρων που σχηματίστηκε πριν 7.700 (± 150) χρόνια από την κατάρρευση του ηφαιστείου Μαζάμα. Κανένας ποτάμος δεν ρέει προς ή από τη λίμνη· το νερό που εξατμίζεται αναπληρώνεται από τις βροχοπτώσεις με τέτοιο ρυθμό ώστε τα ύδατα της λίμνης να ανανεώνονται κάθε 250 χρόνια.

Τις 12 Ιουνίου 1853, ο Τζον Ουέσλι Χίλμαν αναφερέται ότι ήταν το πρώτο άτομο Ευρωπαϊκής καταγωγής που είδε αυτό που ονόμασε «Βαθιά Μπλε Λίμνη» στο Όρεγκον. Η λίμνη μετονομάστηκε τουλάχιστον τρεις φορές, ως Μπλε Λίμνη (Blue Lake), Λίμνη Μάτζεστι (Lake Majesty) και εν τέλη Λίμνη Κρέιτερ. Η λίμνη είναι γνωστή για τον «Γέροντα της Λίμνης» (Old Man of the Lake, Ολντ Μαν οφ δε Λέικ), ένα πλήρως ανεπτυγμένο δέντρο το οποίο σήμερα είναι ένας κορμός που επιπλέει κάθετα μέσα στη λίμνη για περισσότερο από ένα αιώνα. Η χαμηλή θερμοκρασία του νερού έχει επιβραδύνει την αποσύνθεση του ξύλου, με αποτέλεσμα την μακροβιότητα του επιπλέοντος δέντρου.

Αν και δεν έχει αυτόχθονες πληθυσμούς ψαριών, στην λίμνη εισήχθησαν από το 1888 μέχρι το 1941 μια ποικιλία ψαριών. Αρκετά από αυτά τα είδη έχουν σχηματίσει βιώσιμους πληθυσμούς. Από το 2002, μια από τις πινακίδες κυκλοφορίας που εκδίδει η πολιτεία του Όρεγκον απεικονίζει τη λίμνη Κρέιτερ. Η λίμνη επίσης απεικονίζεται στα αναμνηστικά κέρματα του Όρεγκον του 2005.
Τσιμποράσο

thumb|250px|Το Τσιμποράσο όπως φαίνεται από τα νότια
Το Τσιμποράσο (ισπανικά: "Chimborazo") είναι προς το παρόν αδρανές ηφαίστειο, το οποίο βρίσκεται στη Κορδιλιέρα Οξιδεντάλ του Ισημερινού, στις Άνδεις. Το Τσιμποράσο έχει ύψος 6.268 μέτρα και είναι η ψηλότερη κορυφή που βρίσκεται κοντά στον ισημερινό, και έτσι, αν και δεν είναι η ψηλότερη κορυφή όταν μετράται από το επίπεδο της θάλασσας, εξαιτίας του ισημερινού εξογκώματος, η κορυφή του Τσιμποράσο είναι το σημείο που απέχει περισσότερο από το κέντρο της Γης.

Το Τσιμποράσο εξέχει περίπου 2,5 χιλιόμετρα από το περιβάλλον υψίπεδο, το οποίο βρίσκεται σε υψόμετρο περίπου 4000 μέτρων. Σε μικρή απόσταση βρίσκεται ένα άλλο σβηστό ηφαίστειο, το Καριουαϊράσο, με ύψος περίπου πέντε χιλιόμετρα. Η μέγιστη ηφαιστειακή δραστηριότητα του Τσιμποράσο έλαβε χώρα το Πλειόκαινο και το Πλειστόκαινο, ενώ οι εκρήξεις του το Ολόκαινο ήταν λίγες, με πυροκλαστικές ροές που έφταναν σχεδόν μέχρι τη βάση του ηφαιστείου. Η τελευταία έκρηξη του Τσιμποράσο έλαβε χώρα το 550 ± 150 μ.Χ. Σήμερα η κορυφή του Τσιμποράσο καλύπτεται με παγετώνες.
Χουάν Μάτα

Ο Χουάν Μάτα ("Juan Manuel Mata García", 28 Απριλίου 1988) είναι Ισπανός ποδοσφαιριστής που αγωνίζεται για την Μάντσεστερ Γιουνάιτεντ στη θέση του μεσοεπιθετικού. Παίζει κυρίως ως μεσοεπιθετικός και μπορεί επίσης να παίξει ως εξτρέμ. Είναι γνωστός για την δημιουργικότητά του, την επιτάχυνση, την ταχύτητα, την ευελιξία και την τεχνική ικανότητά του και περιγράφεται ως "δημιουργική σπίθα".
Τραγωδία της Θύρας 7

Η Τραγωδία της Θύρας 7 ήταν περιστατικό που συνέβη στις 8 Φεβρουαρίου 1981 στο Στάδιο Γεώργιος Καραϊσκάκης στο Νέο Φάληρο, μετά το τέλος της ποδοσφαιρικής αναμέτρησης ανάμεσα στον Ολυμπιακό και την ΑΕΚ. Είναι η μεγαλύτερη τραγωδία των ελληνικών γηπέδων και μία από τις χειρότερες στην ιστορία του αθλητισμού.

Συνολικά, 21 φίλαθλοι έχασαν τη ζωή τους και 54 τραυματίστηκαν καθώς προσπαθούσαν να βγουν από το γήπεδο για να γιορτάσουν τη μεγάλη νίκη του Ολυμπιακού με 6-0. Το ατύχημα συνέβη στην ιστορική -πλέον- Θύρα 7.
Χρήστος Λούλης

Ο Χρήστος Λούλης (Αθήνα, 10 Απριλίου 1976) είναι Έλληνας ηθοποιός.
Bugatti Royale

Η Bugatti Type 41, περισσότερο γνωστή ως Bugatti Royale, ήταν ένα τεράστιων διαστάσεων υπερπολυτελές αυτοκίνητο, που παρήχθη από τη γαλλική αυτοκινητοβιομηχανία Bugatti, από το 1927 έως το 1933, σε μόλις 6 αντίτυπα.
Πλίμουθ Άργκαϊλ

Η Πλίμουθ Άργκαϊλ (αγγλικά: "Plymouth Argyle") είναι αγγλικός επαγγελματικός ποδοσφαιρικός σύλλογος, με έδρα την πόλη Πλίμουθ της κομητείας Ντέβον και παίρνει μέρος τη σεζόν 2013-14 στο πρωτάθλημα της Φούτμπολ Λιγκ 2. 

Από τότε που έγινε επαγγελματικό, το κλαμπ κέρδισε 5 τίτλους πρωταθλητή της Φούτμπολ Λιγκ, 5 της Σάουθερν Λιγκ και έναν της Ουέστερν Λιγκ. Ο σύλλογος πήρε το όνομά του από μια αγγλική θρησκευτική αδελφότητα που άφησε το Πλίμουθ της Αγγλίας για τη Βόρεια Αμερική το 1620. Το έμβλημα της ομάδας απεικονίζει το Μέιφλαουερ, το πλοίο που μετέφερε τους προσκυνητές στη Μασαχουσέτη. Αποτελεί επίσης το ευρισκόμενο πιο νότια και δυτικά κλαμπ στην Αγγλία.
Ντρβένικ Βέλι

Το Ντρβένικ Βέλι, (κροατικά: "Drvenik Veli") είναι νησί της Κροατίας στην Αδριατική Θάλασσα. Έχει έκταση 11,7 τ.χλμ. και 168 κατοίκους σύμφωνα με την απογραφή του 2001. Πρωτεύουσα του νησιού είναι το Ντρβένικ Βέλικι.
Κάπριγε

Το Κάπριγε, (κροατικά: "Kaprije") είναι νησί της Κροατίας στην Αδριατική Θάλασσα. Έχει έκταση 7,1 τ.χλμ. και 143 κατοίκους σύμφωνα με την απογραφή του 2001. Πρωτεύουσα του νησιού είναι το Κάπριγε.
Σβέτι Γκργκουρ

Το Σβέτι Γκργκουρ, (κροατικά: "Sveti Grgur", δηλ. "Άγιος Γρηγόριος") είναι νησί της Κροατίας στην Αδριατική Θάλασσα. Έχει έκταση 6,4 τ.χλμ. και είναι ακατοίκητο σύμφωνα με την απογραφή του 2001.
Ζεράρ Πικέ

Ο Ζεράρ Πικέ Μπερναμπέου ("Gerard Piqué Bernabéu", καταλανική : [ʒəˈɾar piˈke], ισπανική [ʝeˈɾar piˈke], 2 Φεβρουαρίου 1987) είναι Ισπανός επαγγελματίας ποδοσφαιριστής που αγωνίζεται ως κεντρικός αμυντικός για την Μπαρτσελόνα.Θεωρείται ως ένας από τους καλύτερους αμυντικούς της γενιάς του. 

Αν και ξεκίνησε από τις ακαδημίες της Μπαρτσελόνα, πήγε στην Μάντσεστερ Γιουνάιτεντ το 2004, όπου παρέμεινε για τέσσερα χρόνια, πριν επιστρέψει πίσω στην Μπαρτσελόνα του Πεπ Γκουαρντιόλα, βοηθώντας τον σύλλογο στο να κατακτήσει πολλά τρόπαια. 

Ο Πικέ είναι ένας από τους τέσσερις παίκτες να έχουν κερδίσει το Τσάμπιονς Λιγκ δύο χρόνια στη σειρά με διαφορετικές ομάδες, ενώ οι υπόλοιποι είναι οι Μαρσέλ Ντεσαγί, Πάολο Σόουζα και Σαμουέλ Ετό.

Έχει εκπροσωπήσει επίσης την εθνική ομάδα Ισπανίας, κάνοντας το ντεμπούτο του στις 11 Φεβρουαρίου του 2009. Έπαιξε πρωταγωνιστικό ρόλο στην ομάδα που κέρδισε το Παγκόσμιο Κύπελλο Ποδοσφαίρου 2010 και το Ευρωπαϊκό Πρωτάθλημα Ποδοσφαίρου 2012.
Στσέντρο

Το Στσέντρο, (κροατικά: "Šćedro",: [ʃtɕědro]) είναι νησί της Κροατίας στην Αδριατική Θάλασσα. Έχει έκταση 8,4 τ.χλμ. και είναι ακατοίκητο σύμφωνα με την απογραφή του 2001.
Αργύρης Ξάφης

Ο Αργύρης Ξάφης (1976) είναι Έλληνας ηθοποιός και σκηνοθέτης.
Μπίσεβο

Το Μπίσεβο, (κροατικά: "Biševo") είναι νησί της Κροατίας στην Αδριατική Θάλασσα. Έχει έκταση 5,9 τ.χλμ. και 19 κατοίκους σύμφωνα με την απογραφή του 2001.
Σβέτι Κλέμεντ

Το Σβέτι Κλέμεντ, (κροατικά: "Sveti Klement", δηλ. "Άγιος Κλήμης") είναι νησί της Κροατίας στην Αδριατική Θάλασσα. Έχει έκταση 5,3 τ.χλμ. και είναι ακατοίκητο σύμφωνα με την απογραφή του 2001.
Ίλοβικ

Το Ίλοβικ, (κροατικά: "Ilovik") είναι νησί της Κροατίας στην Αδριατική Θάλασσα. Έχει έκταση 5,5 τ.χλμ. και 104 κατοίκους σύμφωνα με την απογραφή του 2001. Πρωτεύουσα του νησιού είναι το Ίλοβικ.
Γκρουπ Σπορτίφ Κονσολά

Η Γκρουπ Σπορτίφ Κονσολά (ή Κονσολά Μαρσέιγ) είναι γαλλική ποδοσφαιρική ομάδα, με έτος ίδρυσης το 1964 και με έδρα την συνοικία Κονσολά της Μασσαλίας. Ο σύλλογος, πρόεδρος του οποίου είναι ο Ζαν-Λυκ Μενγκαλόν, αγωνίζεται για την σεζόν 2012-2013 στο Ερασιτεχνικό Πρωτάθλημα Γαλλίας (Δ' Εθνική).
Βορμς

right|thumb|300px|Είσοδος στην πόλη από τη γέφυρα Νιμπελούνγκεν
Η Βορμς (γερμ. Worms, προφ. [ˈvɔɐ̯ms]) είναι πόλη στο κρατίδιο Ρηνανίας-Παλατινάτου της Ομοσπονδιακής Δημοκρατίας της Γερμανίας και είναι κτισμένη στην αριστερή όχθη του ποταμού Ρήνου, αποτελώντας σημαντικό ποτάμιο λιμένα. Σύμφωνα με την επίσημη απογραφή του 2010 έχει 81.736 κατοίκους. Θεωρείται ως η παλαιότερη πόλη της Γερμανίας και συμμετέχει στο Ευρωπαϊκό δίκτυο "Οι αρχαιότερες πόλεις της Ευρώπης" (Most Ancient European Towns Network. ΜΑΕΤΝ)
Εθνική Χρηματιστική Τράπεζα

Η Εθνική Χρηματιστική Τράπεζα (1828 - 1834) ιδρύθηκε με απόφαση του Ιωάννη Καποδίστρια και ήταν το πρώτο χρηματοπιστωτικό ίδρυμα του νεοσύστατου Ελληνικού Κράτους, της Ελληνικής Πολιτείας.

Η Εθνική Χρηματιστική Τράπεζα ήταν ένας από τους μηχανισμούς που έστησε ο Καποδίστριας για τα οικονομικά της Ελλάδας, μαζί με το Εθνικό Νομισματοκοπείο και την καθιέρωση του φοίνικα ως εθνικού νομίσματος για την αντικατάσταση των Τουρκικών γροσίων.

Η ίδρυση της Τράπεζας έγινε με διάταγμα του Καποδίστρια στην Αίγινα στις 2 Φεβρουαρίου 1828, από τον πρώτο διοικητή της Γεώργιο Σταύρου, έμπειρου στα οικονομικά, Φιλικού, γνωστού του Καποδίστρια από την περίοδο της προπαρασκευής της επανάστασης και πληρεξουσίου σε εθνοσυνελεύσεις με τη συνδρομή του Εϋνάρδου Ελβετού τραπεζίτη και σημαντικού φιλέλληνα.

Τα κεφάλαια στην τράπεζας συνεισέφεραν ο Εϋνάρδος, ο Λουδοβίκος της Βαυαρίας, ακόμη και ο ίδιος ο Καποδίστριας. Ως επιτόκιο ορίστηκε 8% με σκοπό την προσέλκυση κεφαλαίων για καταθέσεις.

Λόγω των σημαντικότατων χρηματικών αναγκών της Ελλάδας, τα κεφάλαια της Τράπεζας καταναλώθηκαν από το κράτος με αποτέλεσμα να χάσουν οι μέτοχοί της. Η τράπεζα φαίνεται να αφέθηκε να πέσει σε υπολειτουργία το 1834. Μέχρι σήμερα καμία απόφαση ή ΦΕΚ της Αντιβασιλείας για την κατάργησή της δεν έχει αναφερθεί.

Η Εθνική Χρηματιστική Τράπεζα ήταν ο πρόδρομος της Εθνικής Τράπεζας το 1841 που ιδρύθηκε και πάλι από τον Γεώργιο Σταύρου με τη συνδρομή του Εϋνάρδου, επτά χρόνια αργότερα από τη διάλυση της πρώτης.
Μπάρτελ Μπέχαμ

Ο Μπάρτελ Μπέχαμ (γερμανικά: "Barthel Beham", Νυρεμβέργη, 1502 – Μπολόνια (;), 1540) ήταν Γερμανός χαράκτης, μικρογράφος, ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.
ΜΟΤΟΡ ΟΪΛ ΕΛΛΑΣ

Η ΜΟΤΟΡ ΟΪΛ (ΕΛΛΑΣ) – Διυλιστήρια Κορίνθου Α.Ε. ή απλά ΜΟΤΟΡ ΟΪΛ ΕΛΛΑΣ είναι εταιρεία πετρελαιοειδών με έδρα το Μαρούσι της Ελλάδας. Δραστηριοποιείται στον τομέα της ενέργειας, του φυσικού αερίου και της διύλισης και εμπορίας αργού πετρελαίου, και σήμερα έχει εξελιχθεί σε βασικό πρωταγωνιστή του κλάδου στην ανατολική Ευρώπη και τα Βαλκάνια.
Χαφούζ

Η Χαφούζ, είναι κωμόπολη της Τυνησίας. Βρίσκεται στο βόρειο κεντρικό τμήμα της χώρας σε υψόμετρο 300 μ. και διοικητικά υπάγεται στο Κυβερνείο Καϊρουάν από την πρωτεύουσα του οποίου Καϊρουάν απέχει 40 χλμ. Κατά τη απογραφή του 2004 ο πληθυσμός της αριθμούσε 8.225 κατοίκους, που αποκαλούνται Χαφουζοί ή Χαφουζιανοί.

Οι κάτοικοι ασχολούνται περισσότερο με τη γεωργία και τη δενδροκαλλιέργεια, που αναπτύχθηκε με εντατική άρδευση, ιδιαίτερα μετά την κατασκευή του φράγματος «Ελ Αουαρίμπ».
Γιάκομπ Σαϊζενέγκερ

Ο Γιάκομπ Σαϊζενέγκερ (γερμανικά: "Jakob Seisenegger", Κάτω Αυστρία, 1504/5 – Λιντς, 1567) ήταν Γερμανός ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.
Κυβέρνηση Αλέξανδρου Κουμουνδούρου 1876

Η Κυβέρνηση Αλέξανδρου Κουμουνδούρου 1876 - (Δεκέμβριος 1876 – Φεβρουάριος 1877) σχηματίστηκε ύστερα από την αποτυχία της πενθήμερης κυβέρνησης Δεληγιώργη, να εξασφαλίσει την ψήφο εμπιστοσύνης της Βουλής. Η καταψήφιση του Δεληγιώργη σήμαινε αυτομάτως την υπερψήφιση του Κουμουνδούρου, ο οποίος αποκτώντας πλέον την "«δεδηλωμένη»", κυβέρνησε για τρεις περίπου μήνες.
Το πρώτο έργο της νέας κυβέρνησης ήταν να φέρει προς ψήφιση στη Βουλή τον πρώτο νόμο "«Περί ευθύνης υπουργών»". Μετά την σχετική συζήτηση, η Βουλή ψήφισε τον νόμο στις 22 Δεκεμβρίου του 1876, ο οποίος έγινε νόμος του ελληνικού κράτους, με την δημοσίευσή του στην Εφημερίδα της Κυβερνήσεως, στις 23 Φεβρουαρίου του 1877.
Την ίδια ημέρα, 23 Φεβρουαρίου, η κυβέρνηση χάνοντας την εμπιστοσύνη της πλειοψηφίας του Κοινοβουλίου εξ αιτίας της «υπόθεσης Καστελιώτου», παραιτήθηκε.
Ελεύθερη Ουκρανία

μικρογραφία|Θέση της Ελεύθερης Ουκρανίας στον χάρτη της Ουκρανίας
Η Ελεύθερη Ουκρανία (Ουκρανικά: "Слобiдська Україна", Ρωσικά: "Слобожанщина") ήταν μια ιστορική περιοχή της Ρωσικής Αυτοκρατορίας του 17ου - 18ου αιώνα που καταλάμβανε το έδαφος του σημερινού Χάρκοβο καθώς και τμήματα των περιοχών Ντονέτσκ, Βοροσίλοφγκραντ, Βορόνεζ, Μπέλγκοροντ και Κουρσκ.

Κατά το δεύτερο μισό του 16ου αιώνα η περιοχή αυτή κατοικήθηκε από Ουκρανούς Κοζάκους και αγρότες που κατέφυγαν εκεί εξ αιτίας της καταπίεσης που δέχονταν από Πολωνούς μεγιστάνες, ευρισκόμενοι υπό την κυριαρχία της άλλοτε Ρτζετσποσπόλιτα (= παλαιότερη ονομασία της Πολωνίας, κατ΄ έννοια της δημοκρατίας). Οι παραπάνω έποικοι της περιοχής αυτής εγκαταστάθηκαν σε μεγάλα "ελεύθερα χωριά", απ΄ όπου και τελικά η ονομασία "ελεύθερη Ουκρανία".

Ο δε κοζακικός εξ αυτών πληθυσμός ονομάστηκε "ελεύθεροι κοζάκοι". Οι Τσάροι εκμεταλλευόμενοι κατάλληλα το γεγονός αυτής της εγκατάστασης συνέδραμαν για την ανάπτυξη της περιοχής έχοντας έτσι έτοιμο εγκατεστημένο μόνιμα ακριτικό λαό για να συνδράμει σε τυχόν πολεμική εμπλοκή με την Πολωνία. Εκ του λόγου αυτού στο βόρειο τμήμα της Ελεύθερης Ουκρανίας εγκαταστάθηκαν και Ρώσοι στρατιώτες, καθώς και πολλοί δραπέτες αγρότες. Για την Πολωνία η περιοχή αυτή θεωρούταν αναρχοκρατούμενη. Τελικά με παρέμβαση των Τσάρων, το 1765, στην Ελεύθερη Ουκρανία δημιουργήθηκε και αναγνωρίστηκε δικό της Κυβερνείο όπου το 1835 μετονομάστηκε σε κυβερνείο του Χάρκοβο, ή Χαρκόβου, εγκαταλείποντας την ονομασία Ελεύθερη Ουκρανία.
Καϊρουάν

Η Καϊρουάν, ή Κιρουάν, ή Αλ Καϊραουάν, (αραβικά: القيروان al-qairawān) είναι σημαντική πόλη της Τυνησίας. Βρίσκεται στο ΒΑ. τμήμα της χώρας και είναι η πρωτεύουσα του ομώνυμου Κυβερνείου Καϊρουάν. Κατά τη απογραφή του 2004 ο πληθυσμός της έφθανε τους 117.903 κατοίκους, που αποκαλούνται Καϊρουανοί.

Η Καϊρουάν είναι ένα από τα μεγαλύτερα θρησκευτικά κέντρα του Ισλαμισμού, χαρακτηριζόμενη τρίτη ιερή πόλη μετά τη Μέκκα και τη Μεδίνα. Στην πόλη αυτή βρίσκεται το ιστορικό και μεγαλοπρεπές «τζαμί του Ούκμπα». Έχει δε χαρακτηριστεί από την UNESCO Μνημείο Παγκόσμιας Κληρονομιάς

Το όνομά της προέρχεται από την αντίστοιχη περσική λέξη που σημαίνει καραβάνι. Ιδρύθηκε περί το 670 ΚΕ, αρχικά ως στρατόπεδο κατά τη μετακίνηση των Αράβων προς τα δυτικά παράλια της Β. Αφρικής. Αργότερα κατέστη τόπος ανάπαυσης ως Καραβάν Σεράι, που εξελίχθηκε σε τόπο προσευχής. Απετέλεσε δε κέντρο θρησκευτικής έριδας μεταξύ Σουνιτών και Σιιτών.

Στην πόλη αυτή βρίσκονται εκτός του παραπάνω «Μεγάλου Τεμένους» και πολλά άλλα ιστορικά τζαμιά, που λειτουργούν ως θεολογικές σχολές ερμηνείας του Κορανίου.
Δήμος Λυκόβρυσης-Πεύκης

Ο Δήμος Λυκόβρυσης-Πεύκης βρίσκεται στο Βόρειο Τομέα Αθηνών της Περιφέρειας Αττικής. Σχηματίστηκε το 2010 κατ' εφαρμογή του σχεδίου Καλλικράτης από την συνένωση των 2 παλαιότερων δήμων Λυκόβρυσης και Πεύκης. Ο δήμος έχει πληθυσμό 31.002 κατοίκους, σύμφωνα με την απογραφή του 2011. Έδρα του είναι η Πεύκη. Η έκτασή του είναι 3,74 τ.χλμ.
Δήμος Ελληνικού - Αργυρούπολης

Ο Δήμος Ελληνικού - Αργυρούπολης είναι δήμος του Νοτίου Τομέα Αθηνών, της περιφέρειας Αττικής που προέκυψε με το Πρόγραμμα Καλλικράτης από την συνένωση των παλαιότερων δήμων Αργυρουπόλεως και Ελληνικού. Ο δήμος έχει πληθυσμό 51.330 κατοίκους, σύμφωνα με την απογραφή του 2011 και είναι ο 62ος μεγαλύτερος δήμος της Ελλάδας. Έδρα του είναι η Αργυρούπολη. Η έκτασή του είναι 15,7 τ.χλμ.
Γκαμπές

Η Γκαμπές είναι πόλη και λιμένας της Τυνησίας. Βρίσκεται στο νοτιοανατολικό τμήμα της χώρας στον μυχό του ομώνυμου Κόλπου Γκαμπές και είναι η πρωτεύουσα του ομώνυμου Κυβερνείου Γκαμπές. Το 1926 ο πληθυσμός της ήταν περίπου 20.000 κάτοικοι. Κατά τη απογραφή του 2004 ο πληθυσμός της αριθμούσε τους 116.323 κατοίκους,(η 6η σε πληθυσμό πόλη της Τυνησίας).
Ιστάνμπουλ Μπασακσεχίρ

thumb|100px|Παλαιό σήμα
Η Ιστάνμπουλ Μπασακσεχίρ (τουρκικά: "İstanbul Başakşehir", ) είναι από τις πολλές ομάδες που εδρεύουν στην πόλη της Κωνσταντινούπολης. Ιδρύθηκε το 1990 ως τμήμα του αθλητικού συλλόγου Ισταμπούλ Μπουγιούκσεχιρ Μπελεντίγιεσπορ και αγωνίζεται στην Πρώτη Κατηγορία της Τουρκίας (Super Lig). Την σεζόν 2019-2020 κατέκτησε για πρώτη φορά στην ιστορία της το πρωτάθλημα Τουρκίας. Αγωνίζεται στο Στάδιο Φατίχ Τερίμ, χωρητικότητας 17.156 θέσεων, που άνοιξε το 2014.